Syllingsteinen

Syllingsteinen var en runestein fra Sylling i Lier kommune, Buskerud. Steinen sto innemurt i kormuren på den gamle kirken i Sylling, med innskriften vendende ut. Steinen ble undersøkt og avtegnet av M.A. Arendt i 1804. Da den gamle middelalderkirken ble revet i 1851 ble steinen tatt ut og lagt til side, men kom likevel på avveie og er aldri blitt funnet igjen.

Ifølge Arendts avtegning var innskriften:

salgærþr huilir her guþgætie 
þina
aslakr markaþimik

Magnus Olsen tolker dette til norrønt:

Salgerđr hvilir her. Guđ gæti þin-na. Aslakr markađi mik.

På moderne norsk blir det:

Salgerd hviler her. Gud vokte deg. Aslak merket meg (dvs. merket steinen med runer).

Steinen er antakelig hugget en gang før 1150.

 Litteratur 


Kategori:Runesteiner i Norge
Kategori:Kulturminner i Lier